Kiiras

Kiiras () adalah kumpulan wanita dari Korea Selatan yang ditubuhkan oleh LeanBranding. Kumpulan ini terdiri daripada enam orang ahli: Lingling, Harin, Kylie, Kurumi, Doyeon dan Roah. Kumpulan ini debut pada 29 Mei 2025 dengan single digital "Kill Ma Bo$$".

 Nama  
Nama "Kiiras" adalah gabungan perkataan Korea "Ki" yang bermaksud tenaga dan perkataan Inggeris "Rascal".

 Sejarah 
 Pra-debut dan pengenalan 
Kiiras, ditetapkan untuk menjadi kumpulan wanita global pertama LeanBranding, diterbitkan oleh penyanyi-penulis lagu dan penerbit R&B Saay, yang memulakan kerjaya muziknya pada tahun 2012 sebagai ahli kumpulan wanita EvoL. Berikutan pembubaran kumpulan itu pada tahun 2015, dia menandatangani kontrak dengan Universal Music dan melancarkan kerjaya solonya dengan single sulung "Circle" pada tahun 2017 dan menjelang debut Kiiras, Saay telah mengembangkan kerjayanya sebagai penerbit K-pop.

Ahli pertama yang didedahkan ialah Lingling, seorang warga Malaysia berusia 19 tahun yang pernah berlatih di bawah naungan YG Entertainment dan WakeOne. Semasa tempohnya sebagai pelatih di bawah WakeOne, Lingling adalah peserta rancangan survival K-pop I-Land 2: N/a pada tahun 2024. Walau bagaimanapun, Lingling telah tersingkir dalam episod ketujuh rancangan itu dan tidak masuk ke dalam barisan terakhir Izna, kumpulan wanita bukan sementara pertama WakeOne. Beberapa ketika selepas penampilannya di I-Land 2, Lingling menandatangani di bawah LeanBranding sebagai pelatih dan pada 18 April 2025, Lingling diumumkan sebagai ahli pertama Kiiras dan bakal menjadi artis K-pop wanita pertama Malaysia. Pada 6 Mei 2025, Lingling telah dipilih sebagai ketua Kiiras.

Antara akhir bulan April 2025 dan awal bulan Mei 2025, baki lima orang ahli Kiiras (empat warga Korea dan seorang Jepun) diumumkan kepada umum. Daripada lima orang ini, tiga daripada ahli, Kylie (16 tahun), Harin (17 tahun) dan Kurumi (18 tahun) telah didedahkan pada 2 Mei 2025. Harin, yang merupakan pelajar terbaik di sekolah menengahnya, dipilih sebagai pelatih selepas menjalani uji bakat di seluruh negara yang dikendalikan oleh LeanBranding. Dua orang ahli terakhir, Doyeon dan Roah, diumumkan pada 5 Mei 2025. Doyeon yang berusia 15 tahun adalah bekas pelakon kanak-kanak yang muncul dalam beberapa drama televisyen dan iklan sebelum menjadi pelatih K-pop. Bagi Roah yang berusia 13 tahun, dia mula-mula memulakan kerjayanya sebagai artis gugak (muzik tradisional Korea) dan turut muncul dalam iklan, filem dan siri drama sebelum dia beralih sebagai pelatih. Sejurus sebelum debutnya sebagai idola, Roah menyertai Gugak Hanmadang, festival muzik tradisional Korea terbuka, menjadi idola pertama yang mengambil bahagian dalam acara ini.

2025–kini: Debut dengan "Kill Ma Bo$$" dan "Bang Bang!"
Kiiras memulakan debut pada 29 Mei 2025 dengan mengeluarkan single digital "Kill Ma Bo$$". Dalam promosi debut mereka, kumpulan ini mempersembahkan single itu pada pelbagai rancangan muzik termasuk Mnet M Countdown, KBS2 Music Bank, MBC Show! Music Core dan SBS Inkigayo. Album mini pertama mereka dengan nama yang sama telah dikeluarkan pada 9 Jun dan showcase debut mereka telah dijalankan di Ilchi Art Hall pada hari yang sama. Pada 14 November, mereka mengeluarkan album single pertama mereka "Bang Bang!". Single istimewa Krismas, "Kiirasmas" akan dikeluarkan pada 8 Disember.

 Ahli 
 Lingling (링링) – Ketua
 Kurumi (쿠루미)
 Harin (하린)
 Kylie (카일리)
 Doyeon (도연)
 Roah (로아)

 Diskografi  
 Album mini
+ Senarai album mini, dengan butiran terpilih, kedudukan carta dan jualan Tajuk Butiran album Kedudukan tertinggicarta Jualan  KORPeak chart positions on the Circle Album Chart:

  Kill Ma Bo$$ Dikeluarkan: 9 Jun 2025
 Label: Kakao Entertainment
 Format: CD, muat turun digital, penstriman 41 KOR: 5,171Cumulative sales of Kill Ma Bo$$:



Single albums
+ Senarai album single, dengan butiran terpilih, kedudukan carta dan jualan Tajuk Butiran album Kedudukan tertinggicarta Jualan KOR Bang Bang! Dikeluarkan: 14 November 2025
 Label: Kakao Entertainment
 Format: Poca, muat turun digital, penstriman 22  
 KOR: 3,498Total album sales for Bang Bang! (South Korea):


 Single 
+ Senarai single, menunjukkan tahun keluaran, kedudukan carta yang dipilih dan nama album Tajuk  Tahun Kedudukan tertinggicarta Album KORDLPeak chart positions on the Circle Download Chart:

  "Kill Ma Bo$$" 2025 140 Kill Ma Bo$$ "Bang Bang!" 199 Bang Bang! "Kiirasmas"  

Nota

Rujukan

 Pautan luar 

Kategori:Kumpulan wanita Korea Selatan
Kategori:Kumpulan muzik K-pop
Kategori:Kumpulan muzik pop Korea Selatan
Kategori:Kumpulan muzik ditubuhkan pada tahun 2025